अशोकलाई कोटेश्वर डोजाङको सम्मान
कोटेश्वर डोजाङले शनिबार नेपाली तेक्वान्दोमा योगदान पुर्‍याएकोमा अशोक खड्कालाई सम्मान गरेको छ । ओलम्पियन तेक्वान्दोका विधान लामा र नेपालकी पहिलो महिला ब्लाक बेल्टधारी ब्रिगेडियर सुधासेन मल्लले खड्कालाई सम्मानित गरे । 
काठमाडौँ — कोटेश्वर डोजाङले शनिबार नेपाली तेक्वान्दोमा योगदान पुर्‍याएकोमा अशोक खड्कालाई सम्मान गरेको छ । ओलम्पियन तेक्वान्दोका विधान लामा र नेपालकी पहिलो महिला ब्लाक बेल्टधारी ब्रिगेडियर सुधासेन मल्लले खड्कालाई सम्मानित गरे । थुप्रै अन्तर्राष्ट्रिय र्‍याङकिङ तेक्वान्दो च्याम्पियनसिपमा निर्णायकको भूमिका निर्वाह गर्नुका साथै एक दर्जनभन्दा बढी अन्तर्राष्ट्रिय प्रतियोगितामा पदक जितेका र प्रशिक्षकको रूपमा थुप्रै तेक्वान्दो खेलाडी उत्पादन गरेकोले खड्कालाई सम्मानित गरिएको हो। गत वर्ष विश्व तेक्वान्दोमा समेत निर्णायकको भुमिका निर्वाह गरिसकेका खड्काले हालसम्म दुई दर्जन भन्दा बढी अफिसियल अन्तर्राष्ट्रिय प्रतियोगितामा निर्णायकको भूमिका निर्वाह गरिसकेका छन् । बेल्जियम ओपन, स्विडिस ओपन, अस्ट्रेलियन ओपनजस्ता वर्ल्ड र्‍याङकिङ प्रतियोगितामा सर्वश्रेष्ठ निर्णायक घोषित भइसकेका खड्का पारा रेफ्री कोर्स गर्ने नेपाली तेक्वान्दोकर्मीमध्ये एक हुन् ।